Lekár Predpisuje Macmiror Complex: Je Bezpečný Počas 12. Týždňa Tehotenstva?
Dobrý deň môžem sa opýtať som v 12 týždni tehotenstva a lekár mi predpísal Macmiror compex 
Neviem bojím sa či by to neuškodilo plodu? Lebo sa píše že tehotné by to nemali brať
Dobrý deň,
ďakujeme za Vašu otázku.
Z etických dôvodov nie sú u tehotných žien vykonávané klinické skúšky, preto je iba obmedzené množstvo údajov o použití lieku Macmiror Complex počas tehotenstva. V prípade jeho podania sa má liek používať iba vtedy, pokiaľ to je úplne nevyhnutné a iba pod priamym dohľadom lekára. V klinickej praxi je však tento liek relatívne často podávaný aj tehotným ženám. Preto odporúčam dodržať nariadenia ošetrujúceho gynekológa, ktorý pozná Váš zdravotný stav a zvážil prínos liečby a možné riziká z nej vyplývajúce.
Prajem pevné zdravie.
S pozdravom
PharmDr. Veronika Kiabová